
REFERAT

privind tarifele aplicate pentru parcarea pe raza municipiului Timişoara 
Prin Hotărârea nr. 63/26.02.2013, Consiliul Local al Municipiului Timişoara a aprobat  Regulamentul  de funcţionare a sistemului de parcare a autovehiculelor în Municipiul Timişoara, precum şi tarifele de parcare pentru anul 2013.
Conform art. 12  din Regulamentul de funcţionare a sistemului de parcare a autovehiculelor în Municipiul Timisoara aprobat prin Anexa 1 la HCLMT nr. 63/26.02.2013, tariful orar de baza si tariful special pentru toate formele de taxare, inclusiv abonamente, se aprobă de către Consiliul Local al Municipiului Timişoara, în condiţiile prevăzute la art. 11 lit. a), b), c).

Prin art. 2 din HCLMT nr. 63/26.02.2013, Consiliul Local al Municpiului Timişoara a aprobat tarifele de parcare pentru anul 2013, conform Anexei 2. De asemenea, prin art. 2 din HCLMT nr. 418/30.07.2013 s-au aprobat tarifele pentru anul 2013 pentru zona 0 (verde), respectiv: 3 lei/1 oră pentru Vouchere şi 0,75 euro/1 oră + TVA pentru SMS.
Consiliul Local al Municipiului Timişoara, prin Hotărârea nr. 613/10.12.2013, a hotărât ca tarifele de parcare stabilite prin art. 2 din Hotărârea Consiliului Local al Municipiului Timişoara nr. 63/26.02.2013 şi art. 2 din Hotărârea Consiliului Local al Municipiului Timişoara nr. 418/30.07.2013, se vor aplica şi în anul 2014. Pentru anul 2015 tarifele aplicate pentru parcare pe raza municipiului Timişoara sunt cele aprobate în anul 2014.
În data de 28.10.2015, prin adresa cu nr.  6579, SC Drumuri Municipale Timisoara S.A. a solicitat promovarea unui proiect de hotărâre prin care să se aprobe tarifele de parcare pentru anul 2016  propunând, în acelaşi timp ca tarifele să rămâna neschimbate faţă de cele aprobate pentru anul 2013.
Având în vedere cele de mai sus, propunem ca tarifele de parcare pentru anul 2016 să fie aceleaşi cu cele stabilite pentru anul 2013.

